รมว.คลัง ตั้ง"สุภัค ศิวะรักษ์"กรรมการผู้ทรงคุณวุฒิในคณะกรรมการ ก.ล.ต.
เมื่อวันที่ 8 พฤษภาคม 2562 นายอภิศักดิ์ ตันติวรวงศ์ รัฐมนตรีว่าการกระทรวงการคลัง ได้ลงนามในคำสั่งแต่งตั้งกรรมการผู้ทรงคุณวุฒิในคณะกรรมการ ก.ล.ต. จำนวน 4 ราย ดังนี้ (1) นายสุภัค ศิวะรักษ์ (2) นางนันทวัลย์ ศกุนตนาค กรรมการผู้ทรงคุณวุฒิ (3) นายประสัณห์ เชื้อพานิช กรรมการผู้ทรงคุณวุฒิ ด้านบัญชี และ (4) นายสราวุธ เบญจกุล กรรมการผู้ทรงคุณวุฒิด้านกฎหมาย (วาระที่สอง) โดยนายสุภัคมีผลตั้งแต่วันที่ 8 พฤษภาคม 2562 สำหรับนางนันทวัลย์ นายประสัณห์ และนายสราวุธ มีผลตั้งแต่วันที่ 11 พฤษภาคม 2562
10 พ.ค. 2562

เมื่อวันที่ 8 พฤษภาคม 2562 นายอภิศักดิ์ ตันติวรวงศ์ รัฐมนตรีว่าการกระทรวงการคลัง ได้ลงนามในคำสั่งแต่งตั้งกรรมการผู้ทรงคุณวุฒิในคณะกรรมการ ก.ล.ต. จำนวน 4 ราย ดังนี้ (1) นายสุภัค ศิวะรักษ์ (2) นางนันทวัลย์ ศกุนตนาค กรรมการผู้ทรงคุณวุฒิ (3) นายประสัณห์ เชื้อพานิช กรรมการผู้ทรงคุณวุฒิ ด้านบัญชี และ (4) นายสราวุธ เบญจกุล กรรมการผู้ทรงคุณวุฒิด้านกฎหมาย (วาระที่สอง) โดยนายสุภัคมีผลตั้งแต่วันที่ 8 พฤษภาคม 2562 สำหรับนางนันทวัลย์ นายประสัณห์ และนายสราวุธ มีผลตั้งแต่วันที่ 11 พฤษภาคม 2562
นายสุภัค ศิวะรักษ์ สำเร็จการศึกษาระดับปริญญาตรี เศรษฐศาสตร์และวรรณคดีภาษาอังกฤษ จาก Georgetown University ปริญญาโท ความสัมพันธ์ระหว่างประเทศ จาก Tufts University และปริญญาเอก เศรษฐศาสตร์ จาก University of Pennsylvania สหรัฐอเมริกา ปัจจุบันนายสุภัคดำรงตำแหน่งกรรมการนโยบายการเงิน ธนาคารแห่งประเทศไทย และกรรมการ คณะกรรมการจัดทำยุทธศาสตร์ชาติด้านการสร้างความสามารถในการแข่งขัน
นางนันทวัลย์ ศกุนตนาค สำเร็จการศึกษาระดับปริญญาตรี บัญชี (การเงินการธนาคาร) จากจุฬาลงกรณ์มหาวิทยาลัย และปริญญาโท MBA (Marketing, International Business) จาก University of Wisconsin-Madison สหรัฐอเมริกา อดีตปลัดกระทรวงพาณิชย์ ปัจจุบันนางนันทวัลย์ ดำรงตำแหน่งกรรมการอิสระและกรรมการตรวจสอบ บริษัท ปตท. จำกัด (มหาชน) และประธานคณะกรรมการสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน)
นายประสัณห์ เชื้อพานิช สำเร็จการศึกษาระดับปริญญาตรี บัญชี และประกาศนียบัตรชั้นสูง สาขาการสอบบัญชี จุฬาลงกรณ์มหาวิทยาลัย และเป็นผู้สอบบัญชีรับอนุญาต ปัจจุบันนายประสัณห์ ดำรงตำแหน่ง ประธานกรรมการ สมาคมส่งเสริมสถาบันกรรมการบริษัทไทย (IOD) กรรมการผู้ทรงคุณวุฒิ คณะกรรมการกำกับและส่งเสริมการประกอบธุรกิจประกันภัย และกรรมการผู้ทรงคุณวุฒิ คณะกรรมการตรวจสอบและประเมินผลภาคราชการ
นายสราวุธ เบญจกุล สำเร็จการศึกษาระดับปริญญาตรี นิติศาสตร์ มหาวิทยาลัยรามคำแหง และปริญญาโท ด้านกฎหมายเปรียบเทียบ จาก Howard University ด้านกฎหมายระหว่างประเทศ จาก The American University ด้านกฎหมายธุรกิจ จาก University of Bristol ปัจจุบันนายสราวุธ ดำรงตำแหน่ง เลขาธิการสำนักงานศาลยุติธรรม